Kirjaston aukioloaikojen muutos

156/00.01.02/2012

Vapaa-aikalautakunta  § 20

	Esittelijä: sivistystoimenjohtaja Niku Tuomisto

	Valmistelija / lisätietojen antaja: kirjastotoimenjohtaja Antti Karhos, puh. (09) 4258 3666 tai sähköposti "etunimi.sukunimi@karkkila.fi

	Asiantuntijana kokouksessa: kirjastotoimenjohtaja Antti Karhos

	Karkkilan kaupungin hallintosäännön mukaan Vapaa-aikalautakunta päättää kirjaston aukioloajoista. Kirjasto palvelee nykyisin 16.8.-30.5. ma-to 12-19, pe 10-18 ja lauantaisin ja arkiaattoisin 10-14. 1.6.-15.8. kirjasto on lauantaisin suljettu. (SIVLA § 89/2005)

	1) Palvelupiste Serveri siirtyy 4.6. alkaen työterveyssyistä palvelemaan toistaiseksi kirjaston tiloissa.  Serveri on avoinna arkisin klo 9-12 ja 13-15. Kirjaston tilaa ei ole mahdollista jakaa luonnollisesti niin, että palvelupiste voisi palvella erillään kirjaston toiminnasta. Kirjaston resurssit eivät toisaalta mahdollista palvelun laajentamista Serverin aukioloaikojen mukaisesti. Opetus- ja kulttuuriministeriön vuonna 2010 ilmestynyt Yleisten kirjastojen laatusuositus suosittaa kirjastojen aukioloon erilaisia malleja, esimerkiksi ajoittaista aukioloa pelkällä itsepalvelulla (s. 41). Asiasta on keskusteltu kirjaston henkilökunnan kanssa ja itsepalveluaukiolon tässä tilanteessa uskotaan olevan toimiva ja mahdollinen ratkaisu. 

	2) Kirjaston nykyistä aattoaukioloa on pidetty kirjastolle tulleessa asiakaspalautteessa riittämättömänä. Poikkeavat aukioloajat eivät myöskään ole asiakasystävällisiä.  Erityisesti tämä koskee arkiaattoja, jotka pääosin ovat tavallisia työpäiviä. 

	Kirjaston laina- ja kävijätilastojen mukaan kahden pyhäpäivän väliset lauantait sekä osa aatoista ja aatonaatoista (vappuaatto, juhannuksen aatonaatto sekä uudenvuodenaatto) ovat hiljaisia. 
	Kirjaston henkilökunta on kokouksessaan 29.5.2012 päättänyt esittää, että arkiaattojen aukioloaika olisi 12-18 (nyt 10-14), edellä mainittujen aattojen ja aatonaaton osalta 10-14 ja että kirjasto olisi suljettu kahden pyhäpäivän välisen lauantain. Tämä on perusteltua myös kirjaston resurssien optimaalisen käytön kannalta.   
	Vaikutukset kokonaisaukioloaikoihin
	1) Itsepalveluaukiolo lisää kirjaston viikoittaista aukioloaikaa 13 tuntia.  

	2) Pyhäpäiviin liittyvät aukioloaikojen muutokset lisäävät kirjaston vuosittaista aukioloa noin 10 tuntia. 

Sivistystoimenjohtajan ehdotus:

	Lautakunta päättää, että

	1) Kirjaston lehtilukusali on auki palvelupiste Serverin kirjastoon sijoittumisen ajan 4.6. alkaen ma-to 9-12 ja pe 9-10 ja kirjastoaineiston lainaus ja palautus on mahdollista itsepalveluna kirjaston lainaus- ja palautusautomaatilla. 

	2) - Kirjasto on auki arkiaattoina eli loppiaisaattona 5.1., kiirastorstaina, helatorstaita edeltävänä keskiviikkona, itsenäisyyspäivän aattona 5.12. ja jouluaatonaattona 23.12. kello 12-18, ellei kyseinen päivä ole perjantai, jolloin kirjastolla on normaali aukioloaika. Pyhäinpäivää edeltävänä perjantaina on normaali aukiolo. 
	- kirjasto on auki vappuaattona 30.4., juhannusaatonaattona ja uudenvuodenaattona 31.12. kello 10-14.
	- kirjasto on kiinni kahden pyhäpäivän välisenä lauantaina eli lauantait 2.1., 7.1., 2.5. ja 7.12.  sekä pääsiäislauantain. Lauantaina 27.12. kirjasto on kuitenkin auki.

Päätös:	Päätösehdotus hyväksyttiin yksimielisesti.

Täytäntöönpano:	kirjastotoimenjohtaja, palvelupiste Serveri

	19.6.2012